

**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 363-02/22-01/05

**URBROJ:** 2196-19-01-22-03

**Negoslavci,** 22.12.2022. godine

Na temelju članka 9. Odluke o analiziranju i vrednovanju učinka upravljanja i korištenja komunalne infrastrukture („Službeni glasnik Općine Negoslavci” broj 6/22) i članka 32., stavka 2., točke 2. Statuta Općine Negoslavci („Službeni glasnik Općine Negoslavci” broj 1/21), Općinski načelnik Općine Negoslavci dana 22.12.2022. godine donosi

**IZVJEŠĆE O POSTIGNUTIM CILJEVIMA UPRAVLJANJA KOMUNALNOM INFRASTRUKTUROM I PLANIRANOM POSTUPANJU U SLUČAJU NEISPUNJENJA CILJEVA ZA 2022. GODINU**

**Članak 1.**

Ovo Izvješće se izrađuje u cilju izvještavanja javnosti o postignutim ciljevima upravljanja komunalnom infrastrukturom i planiranom postupanju u slučaju neispunjenja ciljeva za 2022. godinu na području Općine Negoslavci.

**Članak 2.**

Izvješće se prikazuje tablično kako slijedi.

|  |  |  |  |  |
| --- | --- | --- | --- | --- |
| **R.br.** | **Opis aktivnosti** | **Period izvršenja** | **Postignut cilj** | **Planirano postupanje** |
| 1. | Izrađena je evidencija komunalne infrastrukture | Siječanj 2022. godine | Evidencijom je izvršena obveza prema Zakonu o komunalnom gospodarstvu. Evidencija omogućuje transparentnost cljelokupne komunalne infrastrukture na području Općine Negoslavci. | Potrebno je ažurirati evidenciju |
| 2. | Donesena je Odluka o analiziranju i vrednovanju učinka upravljanja i korištenja komunalne infrastrukture | Lipanj 2022. godine | Odluka je donešena sukladno obvezi prema Zakonu o komunalnom gospodarstvu. Uspostavljen je sustav ocjenjivanja cjelokupne komunalne infrastrukture i predlaganje poboljšanja. Ocjenjivanje i predlaganje obavlja komunalni redar, koji dva puta godišnje podnosi izvješće Općinskom načelniku. Odluka će doprinjeti pobošljanju upravljanja komunalnom infrastrukturom na području Općine Negoslavci. | Potrebno je ažurirati Odluku sukladno ažuriranoj evidenciji. |
| 3. | Doneseno je Izvješće o analiziranju i vrednovanju upravljanja komunalnom infrastrukturom | Prosinac 2022. godine | Izvješće je doneseno sukladno Odluci iz točke 2. Ocjenjena je cjelokupna komunalna infrastruktura i predložene su mjere za njezino poboljašnje. | Izvješćivanje će se vršiti dva puta godišnje. |
| 4. | Vršeno je košenje zelenih površina u centru, na nogometnom igralištu i na groblju. | Kontinuirano | Košenje je vršeno kontinuirano i po potrebi. Zadovoljavajuće | Nastavak postizanja urednog održavanja navedenih zelenih površina. |
| 5. | Nasipane su rupe na poljskim putevima usitnjenim građevinskim materijalom | Kontinuirano | Nasipane su rupe na području bivše željezničke pruge i prilaznog puta lovačkog doma. | Dodatno nasipanje će se vršiti prema potrebi i sukladno Izvješću komunalnog redara. |
| 6. | Čišćenje centra i groblja od smeća | Kontinuirano | Čišćenje je vršeno od strane čistačica iz javnih radova. | Sljedeće godine je u planu daljnje privremeno zapošljavanje osoba u ovu svrhu. |
| 7. | Odvožen je otpad iz kontejnera i spremnika za animalni otpad | Kontinuirano | Uredno je odvožen otpad iz navedenih spremnika. Uspostavljen je video nadzor ispred spremnika za odlaganje animalnog otpada radi kontrole nepropisnog odlaganja. | I dalje će se kontinuirano vršiti odvoz i nadzor nepropisnog odlaganja otpada. |
| 8. | Čišćenje snijega | Siječanj 2022. godine | Čišćenje je vršeno sukladno Operativnom programu Općine Negoslavci o održavanju nerazvrstanih cesta u zimskom razdoblju u sezoni 2021/2022. Zadovoljavajuće. U drugom tromjesečju je donesen Operativni program za razdoblje 2022/2023 godine. | Čišćenje će se odvijati sukladno Operativnom programu održavanja nerazvrstanih cesta u zimskom razdoblju u sezoni 2022/2023. |
| 9. | Postavljena je hortikultura u centru i na groblju | Tijekom godine | Zasađeni su bagremi i japanske trešnje u centru Negoslavaca i jorgovani na ulazu u groblje i u tijeku je postavljanje tuja uz groblje. | Nastavak sađenja stabala na području Općine Negoslavci prema potrebi. |
| 10. | Sanirana je cesta u Željezničkoj ulici i izgrađena je cesta na putu „Progon put Gatina” | Siječanj 2022. godine i druga polovina 2022. godine | Cesta u Željezničkoj ulici je odgovarajuće sanirana i sve obveze prema izvođaču su plaćene. Put „Progon put Gatina” je asfaltiran. Ove ceste omogućuju olakšan promet na području Općine Negoslavci. | U planu je daljnje asfaltiranje nerazvrstanih cesta. |
| 11. | Izgrađena su tri parkinga | Tijekom godine | Izgrađena su tri parkinga: ispred OŠ Negoslavci, ispred ambulante i ispred Projektnog centra. | U planu je daljnje uređenje centra. |
| 12. | Postavljena je ograda na nogometnom igralištu i nadstrešnica na otvorenom u okviru zgrade uz nogometno igralište | Listopad 2022. godine | Radovima je povećana razina sigurnosti od nedozvoljenog ulaska na igralište i omogućen je zaklon gledaocima od vremenskih neprilika. | Potrebno je poboljšati sustav za navodnjavanje nogometnog igrališta kopanjem bunara i uspostavljanjem prskalica na terenu. |
| 13. | Postavljen je jedan dio ograde na groblju, postavljene su staze i u tijeku je postavljanje hortikulture | Tijekom godine | Radovima je uspostavljeno uredno stanje groblju i zaštita od vandalizma na groblju. U tijeku je postavljanje cjelokupne ograde i hortikulture na području groblja. | U planu je postavljanje česme u centralnom dijelu groblja i dodatno daljnje uređenje groblja. |

**Članak 3.**

Ovaj Izvještaj će se objaviti na web stranici Općine Negoslavci, oglasnoj tabli i u Službenom glasniku Općine Negoslavci.

**OPĆINSKI NAČELNIK**

Dušan Jeckov